ประกาศกระทรวงเกษตรและสหกรณ์เรื่องการขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะพ.ศ. ๒๕๕๙ อาศัยอำนาจตามความในมาตรา ๕ มาตรา ๓๕ วรรคสอง และมาตรา ๓๘วรรคสองแห่งพระราชบัญญัติควบคุมคุณภาพอาหารสัตว์พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ ออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกระทรวงเกษตรและสหกรณ์ เรื่องการขอขึ้นทะเบียนการออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ พ.ศ. ๒๕๕๙ข้อ๒[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ผู้รับใบอนุญาตผลิตอาหารสัตว์ควบคุมเฉพาะหรือผู้รับใบอนุญาตนำเข้าอาหารสัตว์ควบคุมเฉพาะผู้ใดประสงค์จะขอขึ้นทะเบียนอาหารสัตว์ควบคุมเฉพาะให้ยื่นคำขอขึ้นทะเบียนต่อพนักงานเจ้าหน้าที่ พร้อมด้วยหลักฐานตามที่ระบุไว้ในแบบคำขอนั้นการขอขึ้นทะเบียนอาหารสัตว์ควบคุมเฉพาะตามวรรคหนึ่งให้แยกตามประเภทของอาหารสัตว์ควบคุมเฉพาะและเมื่อได้รับใบสำคัญการขึ้นทะเบียนอาหารสัตว์ควบคุมเฉพาะแล้วจึงจะผลิตเพื่อขายหรือนำเข้าเพื่อขายซึ่งอาหารสัตว์ควบคุมเฉพาะนั้นได้ข้อ๔ เมื่อได้รับคำขอพร้อมด้วยหลักฐานถูกต้องและครบถ้วนตามข้อ๒ให้พนักงานเจ้าหน้าที่ตรวจพิจารณาและออกใบสำคัญการขึ้นทะเบียนอาหารสัตว์ควบคุมเฉพาะหรือมีหนังสือแจ้งคำสั่งไม่อนุญาตพร้อมด้วยเหตุผลและแจ้งสิทธิอุทธรณ์ให้ผู้ยื่นคำขอทราบภายในสามสิบวันทำการนับแต่วันที่ได้รับคำขอข้อ๕ ผู้รับใบสำคัญการขึ้นทะเบียนอาหารสัตว์ควบคุมเฉพาะผู้ใดประสงค์จะขอแก้ไขรายการทะเบียนอาหารสัตว์ควบคุมเฉพาะที่ได้ขึ้นทะเบียนไว้ให้ยื่นคำขอต่อพนักงานเจ้าหน้าที่พร้อมด้วยหลักฐานตามที่ระบุไว้ในแบบคำขอแก้ไขรายการขึ้นทะเบียนอาหารสัตว์ควบคุมเฉพาะข้อ๖ เมื่อได้รับคำขอพร้อมด้วยหลักฐานถูกต้องและครบถ้วนตามข้อ๕ให้พนักงานเจ้าหน้าที่ตรวจพิจารณาและจดแจ้งรายการแก้ไขทะเบียนอาหารสัตว์ควบคุมเฉพาะลงในท้ายใบสำคัญการขึ้นทะเบียนอาหารสัตว์ควบคุมเฉพาะหรือมีหนังสือแจ้งคำสั่งไม่อนุญาตพร้อมด้วยเหตุผลและแจ้งสิทธิอุทธรณ์ให้ผู้ยื่นคำขอทราบภายในสามสิบวันทำการนับแต่วันที่ได้รับคำขอข้อ๗ บรรดาคำขอและใบสำคัญการขึ้นทะเบียนอาหารสัตว์ควบคุมเฉพาะตามประกาศนี้ให้เป็นไปตามแบบท้ายประกาศนี้ข้อ๘ การยื่นคำขอตามประกาศนี้ ให้ยื่น ณสำนักพัฒนาระบบและรับรองมาตรฐานสินค้าปศุสัตว์ กรมปศุสัตว์ หรือหน่วยงานที่กรมปศุสัตว์ประกาศกำหนดสำหรับอาหารสัตว์น้ำที่รัฐมนตรีประกาศเป็นอาหารสัตว์ควบคุมเฉพาะในกรุงเทพมหานครให้ยื่นณ สำนักพัฒนาระบบและรับรองมาตรฐานสินค้าปศุสัตว์ กรมปศุสัตว์หรือหน่วยงานที่กรมปศุสัตว์ประกาศกำหนด หรือกองวิจัยและพัฒนาอาหารสัตว์น้ำกรมประมง[๒]การยื่นคำขอตามวรรคหนึ่งหรือวรรคสองอาจยื่นคำขอผ่านระบบเครือข่ายคอมพิวเตอร์ ของกรมปศุสัตว์หรือกรมประมงหรือแจ้งทางไปรษณีย์ลงทะเบียนตอบรับก็ได้ข้อ๙บรรดาคำขอที่ได้ยื่นไว้แล้วก่อนวันที่ประกาศนี้ใช้บังคับให้ถือว่าเป็นคำขอที่ได้ยื่นตามประกาศนี้โดยอนุโลม ทั้งนี้ พนักงานเจ้าหน้าที่อาจขอให้ผู้ยื่นคำขอดังกล่าวดำเนินการหรือส่งหลักฐานเพิ่มเติมได้ตามที่เห็นสมควรประกาศณ วันที่ ๒๔ กุมภาพันธ์ พ.ศ. ๒๕๕๙พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. ใบสำคัญการขึ้นทะเบียนอาหารสัตว์ควบคุมเฉพาะประเภทวัตถุดิบ(แบบ บ.ท.ส. ๑)๒.ใบสำคัญการขึ้นทะเบียนอาหารสัตว์ควบคุมเฉพาะประเภทวัตถุที่ผสมแล้ว ชนิดอาหารสัตว์ผสมสำเร็จรูปหรือหัวอาหารสัตว์ (แบบ บ.ท.ส. ๒ - ๑)๓.ใบสำคัญการขึ้นทะเบียนอาหารสัตว์ควบคุมเฉพาะประเภทวัตถุที่ผสมแล้วชนิดสารผสมล่วงหน้า (พรีมิกซ์) (แบบ บ.ท.ส. ๒ - ๒)๔[๓]. (ยกเลิก)๕.[๔] (ยกเลิก)๖.[๕] (ยกเลิก)๗.ใบสำคัญการขึ้นทะเบียนอาหารสัตว์ควบคุมเฉพาะประเภทผลิตภัณฑ์นมสำหรับสัตว์ (แบบบ.ท.ส. ๓)๘.ใบสำคัญการขึ้นทะเบียนอาหารสัตว์ควบคุมเฉพาะประเภทอาหารเสริมสำหรับสัตว์ (แบบ บ.ท.ส.๔)๙. คำขอขึ้นทะเบียนอาหารสัตว์ควบคุมเฉพาะประเภทวัตถุดิบ(แบบ ท.ส. ๑)๑๐.คำขอขึ้นทะเบียนอาหารสัตว์ควบคุมเฉพาะประเภทวัตถุที่ผสมแล้วชนิดอาหารสัตว์ผสมสำเร็จรูปหรือหัวอาหารสัตว์ (แบบ ท.ส. ๒ - ๑)๑๑.คำขอขึ้นทะเบียนอาหารสัตว์ควบคุมเฉพาะประเภทวัตถุที่ผสมแล้ว ชนิดสารผสมล่วงหน้า(พรีมิกซ์) (แบบ ท.ส. ๒ - ๒)๑๒[๖]. (ยกเลิก)๑๓[๗]. (ยกเลิก)๑๔.[๘] (ยกเลิก)๑๕.คำขอขึ้นทะเบียนอาหารสัตว์ควบคุมเฉพาะประเภทผลิตภัณฑ์นมสำหรับสัตว์ (แบบ ท.ส. ๓)๑๖.คำขอขึ้นทะเบียนอาหารสัตว์ควบคุมเฉพาะประเภทอาหารเสริมสำหรับสัตว์(แบบ ท.ส. ๔)๑๗.คำขอแก้ไขรายการขึ้นทะเบียนอาหารสัตว์ควบคุมเฉพาะ (แบบ ท.ส. ๕)๑๘[๙] แบบคำขอขึ้นทะเบียนอาหารสัตว์ควบคุมเฉพาะ ประเภทอาหารสัตว์เลี้ยงชนิดอาหารสัตว์เลี้ยงที่มีโภชนาการครบถ้วน (แบบ ท.ส. ๗ - ๑)๑๙[๑๐]. แบบคำขอขึ้นทะเบียนอาหารสัตว์ควบคุมเฉพาะ ประเภทอาหารสัตว์เลี้ยง ชนิดอาหารขบเคี้ยว/อาหารว่างสำหรับสัตว์เลี้ยง(แบบ ท.ส. ๗ - ๒)๒๐[๑๑]. แบบคำขอขึ้นทะเบียนอาหารสัตว์ควบคุมเฉพาะ ประเภทอาหารสัตว์เลี้ยงชนิดอาหารประกอบการรักษาโรคสำหรับสัตว์เลี้ยง (แบบ ท.ส. ๗ - ๓)๒๑[๑๒] แบบใบสำคัญการขึ้นทะเบียนอาหารสัตว์ควบคุมเฉพาะ ประเภทอาหารสัตว์เลี้ยงชนิดอาหารสัตว์เลี้ยงที่มีโภชนาการครบถ้วน (แบบ บ.ท.ส. ๗ - ๑)๒๒[๑๓] แบบใบสำคัญการขึ้นทะเบียนอาหารสัตว์ควบคุมเฉพาะประเภทอาหารสัตว์เลี้ยง ชนิดอาหารขบเคี้ยว/อาหารว่างสำหรับสัตว์เลี้ยง (แบบ บ.ท.ส.๗ - ๒)๒๓[๑๔] แบบใบสำคัญการขึ้นทะเบียนอาหารสัตว์ควบคุมเฉพาะ ประเภทอาหารสัตว์เลี้ยงชนิดอาหารประกอบการรักษาโรคสำหรับสัตว์เลี้ยง (แบบ บ.ท.ส. ๗ - ๓)(ดูข้อมูลจากภาพกฎหมาย) ประกาศกระทรวงเกษตรและสหกรณ์เรื่องการขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๑๕]ข้อ๒ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/จัดทำ๕เมษายน ๒๕๕๙วิศนี/ตรวจ๑๒เมษายน ๒๕๕๙วิวรรธน์/เพิ่มเติม๒๙สิงหาคม ๒๕๖๑นุสรา/ตรวจ๓๐สิงหาคม ๒๕๖๑[๑] ราชกิจจานุเบกษาเล่ม ๑๓๓/ตอนพิเศษ ๖๖ ง/หน้า ๑๐/๑๘ มีนาคม ๒๕๕๙[๒] ข้อ๘ วรรคสองแก้ไขเพิ่มเติมโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๓] บัญชีแนบท้าย(บช. ๔) ยกเลิกโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๔] บัญชีแนบท้าย(บช. ๕) ยกเลิกโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๕] บัญชีแนบท้าย(บช. ๑๒) ) ยกเลิกโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๖] บัญชีแนบท้าย(บช. ๑๒) ยกเลิกโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๗] บัญชีแนบท้าย(บช. ๑๓) ยกเลิกโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๘] บัญชีแนบท้าย(บช. ๑๔) ยกเลิกโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๙] บัญชีแนบท้าย(บช. ๑๘) เพิ่มโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๑๐] บัญชีแนบท้าย(บช. ๑๙) เพิ่มโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๑๑] บัญชีแนบท้าย(บช. ๑๙) เพิ่มโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๑๒] บัญชีแนบท้าย(บช. ๒๐) เพิ่มโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๑๓] บัญชีแนบท้าย(บช. ๒๑) เพิ่มโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๑๔] บัญชีแนบท้าย(บช. ๒๒) เพิ่มโดยประกาศกระทรวงเกษตรและสหกรณ์ เรื่อง การขอขึ้นทะเบียน การออกใบสำคัญการขึ้นทะเบียนและการแก้ไขรายการทะเบียนอาหารสัตว์ควบคุมเฉพาะ (ฉบับที่ ๒) พ.ศ. ๒๕๖๑[๑๕] ราชกิจจานุเบกษาเล่ม ๑๓๕/ตอนพิเศษ ๑๗๗ ง/หน้า ๑๘/๒๔ กรกฎาคม ๒๕๖๑